Nigerija

**Nigerija**, službeno **Federalna Republika Nigerija** je država u Zapadnoj Africi. Sastoji se od 36 federalnih država i glavnog grada Abuje. Nalazi se na zapadu Afrike. Nezavisna je od 1960. Graniči sa Nigerom, Kamerunom, Čadom, Beninom. Pozicionirana je na Gvinejskom zalivu. Ime je dobila po rijeci Niger. Stanovništvo Nigerije čine dvije velike vjerske grupe koje se često sukobljavaju: muslimani na sjeveru i kršćani na jugu države. Zemlja je sa daleko najbrojnijim stanovništvom u Africi, dvostruko više od Egipta. Smatra se najperspektivnijom ekonomijom Afrike, a svoj brzi rast može zahvaliti eksploataciji nafte i svojim rudnim bogatstvima. Također je članica Commonwealtha.

## Etimologija 
Ime Nigerija preuzeto je od rijeke Niger koja prolazi kroz ovu zemlju. Ovo ime izmislila je 8. januara 1897. britanska novinarka Flora Shaw, koja se kasnije udala za lorda Lugarda, britanskog kolonijalnog administratora. Susjedni Niger ime je dobio po istoj rijeci. Podrijetlo imena Niger, koje se prvobitno odnosilo samo na srednji tok rijeke Niger, nije sigurno. Ta je riječ vjerovatno nastala od tuareškog imena *egerew n-igerewen* koje su stanovnici koristili u srednjem toku rijeke, oko Timbuktua, prije evropskog kolonijalizma u 19. vijeku.

## Historija 
Bila je engleska kolonija. Nezavisna od 1960, a republika od 1963. Građanski rat je trajao do 1970, a počeo je kada se južni dio Nigerije (Biafra) pokušao otcjepiti od ostatka države. 
## Politika 
### Vlada 
[mini| [Grb Nigerije u trenutnoj upotrebi]]
[mini| [Kompleks Narodne skupštine u glavnom gradu Abudži, sa Senatom koji se nalazi na lijevoj strani i u pozadini Aso Rocka]]
Nigerija je savezna republika po uzoru na Sjedinjene Države, sa 36 država i glavnim gradom Abudžom kao nezavisnom jedinicom. Izvršnu vlast vrši predsjednik. Predsjednik je i šef države i šef savezne vlade; predsjednik se bira narodnim glasanjem na najviše dva četverogodišnja mandata. Guverneri država, poput predsjednika, biraju se na četiri godine i mogu služiti najviše dva mandata. Vlast predsjednika provjeravaju Senat i Predstavnički dom, koji su objedinjeni u dvodomno tijelo, Narodnu skupštinu. Senat je tijelo sa 109 mjesta sa po tri člana iz svake države i jednim iz glavnog grada Abuja; članovi se biraju narodnim glasanjem na četvorogodišnji mandat. Dom ima 360 mjesta, s tim da je broj mjesta po državi određen prema broju stanovnika..
### Obrazovanje 
[mini| Abisogun Leigh Science Building, za Prirodno-matematički fakultet [Državni univerzitet u Lagosu|Državnog univerziteta u Lagosu]]
Obrazovanje u Nigeriji nadgleda Ministarstvo obrazovanja. Lokalne vlasti preuzimaju odgovornost za sprovođenje politike javnog obrazovanja koje kontroliše država i državne škole na regionalnom nivou. Obrazovni sistem je podijeljen na vrtić, osnovno obrazovanje, srednje obrazovanje i visoko obrazovanje. Nakon naftnog buma 1970-ih, tercijarno obrazovanje je poboljšano kako bi doseglo sve podregije Nigerije. 68% stanovništva Nigerije je pismeno, a stopa za muškarce (75,7%) je viša nego za žene (60,6%).

**Pismenost** (2003): muškarci 74%, žene 59%**Udio gradskog stanovništva**: 51%

Gotovo polovina stanovnika je zaposlena u sekundarnim djelatnostima (građevinarstvo, rudarstvo)

## Geografija 
Izlazi na Atlantski okean. Reljef uz okean čine nizije te u unutrašnjosti a na sjeveru planine (najviši vrh Chappal Waddi 2419 m). Planine se nalaze i na istoku (Adamove planine).Nigerija je najnaseljenija afrička država. Stanovništvo čini više od 250 etničkih grupa. Među njima su najbrojniji Hausa 29% na sjeveru te Fulani 11% i Kanuri 4%. Na jugozapadu Iruba 20 %, a na jugoistoku Igbo 18% te Idžo, Tvi i drugi. Polovina stanovnika su muslimani koji su u većini na sjeveru i zapadu. Oko 40% su kršćani, među kojima su dominantni katolici i anglikanci su u većini na jugu zemlje.

Graniči s Kamerunom (1690&nbsp;km), Nigerom (1497&nbsp;km), Beninom (773&nbsp;km), Čadom (87&nbsp;km). Dužina obale je 853&nbsp;km. Najveće rijeke su Niger i Benue koje tvore deltu Nigera, jednu od najvećih riječnih delti na svijetu. Gradovi s više od milion stanovnika su:
*Lagos 11.547.000
*Kano 3.466.000
*Ibadan 3.028.000
*Abuja 2.245.000
*Port Harcourt 1.947.000
*Kaduna 1.566.000
*Benin City 1.398.000
*Zaria 1.075.000

## Privreda 
Nigerija je dvanaesti najveći proizvođač nafte na svijetu, 8. izvoznik i 10. po rezervama. Nafta čini približno polovinu nigerijskog GDP-a. Nigerija je čak preko drugih zemalja, poput Rusije i Kine poslala četiri satelita u svemir, od kojih je jedan još uvijek operativan. Posjeduje i izrazita rudna bogatstva koja se slabo koriste. Poljoprivreda sve više gubi na značaju. Poljoprivredni resursi: kikiriki, palmino ulje, kahva, proso, kukuruz, kakao, agrumi. Industrija: mašinska, obojena metalurgija, rafinerija nafte, hemijska, drvna, obuće, tekstilna. Rude: nafta, boksit, azbest, kameni ugalj, olovo, zlato. Država pokazuje sve veći interes za upravljanje svojim prirodnim resursima i zaštitu od pretjeranog uticaja stranog kapitala.
mini|300x300piksel| Proporcionalna zastupljenost izvoza Nigerije, 2019
Nigerijska ekonomija je najveća u Africi, 31. po veličini u svijetu po nominalnom BDP-u i 30. po PPP- u. BDP (PPP) po glavi stanovnika je 9 148 USD  (podatak iz 2022), što je manje od Južne Afrike, Egipta ili Maroka, ali nešto više od Gane ili Obale Slonovače.

Nigerija je lider u Africi kao energetska sila, finansijsko tržište, u farmaceutskoj industriji i industriji zabave. Pored nafte, drugi najveći izvor deviznih prihoda za Nigeriju su doznake koje Nigerijci koji žive u inostranstvu šalju kući.

Nigerija ima visoko razvijen sektor finansijskih usluga, sa mješavinom domaćih i međunarodnih banaka, kompanija za upravljanje imovinom, brokerskih kuća, osiguravajućih društava i brokera, privatnih kapitalnih fondova i investicionih banaka.

Nigerija ima privredu nižeg srednjeg dohotka, sa obiljem prirodnih resursa. Njegov širok spektar nedovoljno eksploatisanih mineralnih resursa uključuje ugalj, boksit, tantalit, zlato, kalaj, željeznu rudu, krečnjak, niobij, olovo i cink. Uprkos ogromnim nalazištima ovih prirodnih resursa, rudarska industrija u Nigeriji je još uvijek u povojima.
[mini|297x297piksel| [Kainji Dam|Brana Kainji na rijeci Niger, izgrađena 60-ih godina]]
[mini| [Nigerija EduSat-1, prvi satelit koji je Nigerija izgradila od strane Federalnog tehnološkog univerziteta Akure]]

## Također pogledajte 
* Biafra
* Abon jezik
* Republika Benin (1967)

## Reference 
## Vanjski linkovi 
*  Vlade Nigerije
* 
* Nigerija na BBC News

*
Kategorija:Države svijeta
Kategorija:Države i teritorije osnovane 1960.
Kategorija:Države engleskog govornog područja
Kategorija:Države članice Afričke unije
Kategorija:Države članice Ujedinjenih nacija
Kategorija:Države u Africi